འདས་པའི་ལོ་ངོ་བཅུ་ཕྲག་གཉིས་ཙམ་ནང་བལ་གཞུང་གི་ཆབ་སྲིད་དབུ་འཁྲིད་ཚོས་རྒྱ་གར་གྱི་ཤུགས་རྐྱེན་གྱི་རྒྱ་ལས་གྲོལ་བའི་ཐབས་ལམ་སྣ་ཚོགས་ཤིག་བཙལ་བར།ཕྱོགས་གང་ལ་བལྟས་ཀྱང་རྒྱ་ནག་གདམ་ཀ་ལེགས་ཤོས་སུ་མཐོང་ཡོད།སྐམ་སས་ཡོངས་སུ་བསྐོར་བའི་ཧི་མ་ལ་ཡའི་རྒྱལ་ཁབ་ཆུང་ཆུང་བལ་པོས།ཐབས་བརྒྱ་ཇུས་སྟོང་གི་ལམ་ནས་སྟོབས་ཆེན་རྒྱལ་ཁབ་རྒྱ་དཀར་ནག་གཉིས་ཀྱི་བར་རང་དབང་ལྡན་པའི་ཕྱི་འབྲེལ་སྲིད་ཇུས་ཀྱི་ལམ་ཁའི་ཐོག་སྐྱོད་ཐབས་བྱས་པ་དེས།རྒྱ་གར་གྱི་ཕྱི་འབྲེལ་སྲིད་ཇུས་གདིང་མཁན་གྱི་དཀྱིལ་འཁོར་ནང་སེམས་ཚབ་སྐྱེ་གཞི་ཞིག་ཏུ་གྱུར།འོན་ཀྱང་དངོས་དོན་དང་མཐུན་པའི་འདྲི་རྟགས་ཤིག་ལྷག་ལུས་སུ་གྱུར་བ་ནི།བལ་པོ་རྒྱ་གར་གྱི་ཤུགས་རྐྱེན་གྱི་རྒྱ་ལས་ཡོངས་སུ་གྲོལ་ཐུབ་མིན་དེར་ཐུག་ཡོད།